# Programa de televisió

Un programa de televisió és qualsevol contingut produït per a la seva difusió a través d'ones hertzianes, per satèl·lit, per cable o per Internet i que es visualitza normalment en un televisor, excloent-ne notícies d'última hora, anuncis o tràilers, que se solen col·locar entre programes. Els programes de televisió se solen programar amb molta antelació i apareixen en guies electròniques o en altres llistes de televisió.
Els programes de televisió es poden visualitzar a mesura que es transmeten en temps real (en directe), es poden gravar en vídeo o en un enregistrador digital de vídeo per a la seva posterior visualització, o es poden visualitzar sota demanda a través d'un descodificador o en directe per Internet.
La programació televisiva és el conjunt de peces audiovisuals que conformen l'emissió diària. Aquestes peces són individuals, però s'enllacen per donar continuïtat a l'emissió. Segons el contingut d'aquestes peces, els programes els podem diferenciar en diferents gèneres.

## Gèneres televisius

El gènere televisiu és el tipus de programa que emet la televisió. Tot i que cada cadena té els seus propis criteris i formats per programar, hi ha una sèrie de programes que apareixen a la majoria de cadenes, i que es divideixen principalment en programes de ficció, informatius, musicals, esportius, culturals o divulgatius, i de varietat.

### Ficció

Són programes de representació dramàtica, on actors interpreten fets històrics o ficticis. Pot tenir diferents formats:
* Sèries: consisteixen en històries dividides en capítols breus per fidelitzar l'audiència durant una temporada llarga. Aquestes poden ser ficcions dramàtiques ("culebrons"), còmiques ("sitcoms"), de ciència-ficció, etc.
* Llargmetratges
* Curtmetratges
* Telefilms

### Informatiu

Programes que tenen com a objectiu informar dels fets d'actualitat i d'interès general, sigui de forma periodística o d'alguna altra forma:
* Informatius
* Debats, tertulies
* Reportatges
* Programes educatius
* Entrevistes
* Cròniques

### Musical

Programes en els quals la música és l'element dominant del seu contingut:
* Òperes
* Videoclips
* Pel·lícules amb la música com a element principal: musicals
* Programes de dansa

### Esportiu

Programes en els quals l'element central és l'esport:
* Notícies d'esport
* Retransmissions esportives
* Tertúlies d'esport
* Esdeveniments esportius especials com els Jocs Olímpics

### Cultural / divulgatiu

Es dediquen al camp específic del coneixement, la divulgació o la realitat de la societat i adopten normalment la forma de documental. Es classifiquen segons les àrees d'interès:
* Art
* Ciències
* Cultura
* Oci
* Economia

### Varietat

Aquells programes en els quals domina l'estil de l'espectacle i l'atzar com als magazins i musicals:
* Concursos
* Talk shows
* Late night show
* Programes d'humor
* Gales en directe
* Reality-shows

### Altres programes

* Redifusió televisiva

## Referències

* ↑ Spigel, Lynn; Olsson, Jan. Television After TV (en anglès). Duke University Press, 2004, p. 280. ISBN 0822333937.

## Enllaços externs

* Diferencia entre género y formato televisivo Arxivat 2020-09-21 a Wayback Machine. (castellà)
* Géneros televisivos (castellà)
* Los géneros televisivos (castellà)
Viccionari